**“Амилуулах суурь тусламж” хичээлийн мэдлэг бататгах тест**

1. 4 настай хүүхэд орчны харьцаагүй болж, шуугиантай амьсгалан удалгүй татсан. Хүүхдийн амьсгалын замыг чөлөөлөх эхний арга хэмжээ юу вэ?
	1. Хүүхдийг нуруугаар нь хэвтүүлэн, амьсгал чөлөөлөх толгой гэдийлгэн, эрүүг өргөх арга хэрэглэн, амьсгалын замд байгаа цэр, цус, шүлсийг соруулан, дахин үнэлнэ
	2. Хүүхдийг нуруугаар нь хэвтүүлэн, хүзүүг хэт бөхийлгөх эсвэл гэдийлгэхээс сэргийлэн, цагаан хоолойд гуурс хийнэ
	3. Хүүхдийг нуруугаар нь хэвтүүлэн, хэвлийн шахалтыг эхлэн, дараа нь гараараа аманд байгаа гадны биетийг гаргана
	4. Амьсгалын замд байгаа цэр, цус, шүлсийг соруулан, цагаан хоолойд гуурс хийнэ
2. 1 настай хүүхэд ухаангүй болсон, хэрвээ та ганцаараа арга хэмжээ авах бол эхлээд юу хийх вэ?
	1. Яаралтай тусламжийн арга хэмжээг идэвхижүүлсний дараа өвчтөнд тусламж үзүүлнэ
	2. 2 удаа амьсгал өгөөд, яаралтай тусламжийн арга хэмжээг идэвхижүүлэхийн тулд өвчтөнг орхино
	3. Тусламж дуудаж хашхиран, 8-10 секундэд пульс шалган, 2 удаа амьсгал өгнө
	4. Тусламж дуудаж хашхиран, хүзүүг хөдөлгөөнгүй болгохын зэрэгцээ амьсгалын замыг чөлөөлж, амьсгал шалгана
3. Дараахаас аль нь амилуулах тусламжид зайлшгүй чухал нь вэ?
	1. Биеийн хэмийг гипертермийн байдалд байлгах
	2. Лидокайн 1мг/кг-р хийх
	3. Хоол тэжээлийн байдлыг үнэлж, дэмжих
	4. Зүрх судасны үйл ажиллагааг дахин дахин үзэж үнэлэх
4. Дараах тохиолдлуудаас аль нь нярай, бага насны хүүхдүүдэд амьсгал, зүрх зогсох хамгийн гол шалтгаан болох вэ?
	1. Амьсгал, цус эргэлтийн үйл ажиллагааны алдагдлын эцсийн үр дүн
	2. Гэнэт ховдлын хэм алдагдал гэнэт болсны дараа зүрх зогсоно
	3. Мэдрэлийн үйл ажиллагааны алдагдал, гипервентиляци
	4. Зүрх судасны эмгэгийн анхны шинж нь ихэнхдээ зүрх амьсгал зогсох байдлаар илэрнэ
5. Амьсгал зогсох аюул “заналхийлж” байгаа 5 настай хүүхдэд амьсгалын байдлыг үнэлэхдээ юун дээр анхаарлаа хандуулах хэрэгтэй вэ?
	1. ЗЦ ба ЦД
	2. Амьсгалын тоо, агаарын хөдөлгөөн, арьс салстын өнгө
	3. Хялгасан судасны дүүрэлт, захын эрхтний перфузи
	4. Захын пульс, төвийн пульсыг харьцуулна
6. Зүрх судасны дутагдалтай нярай болон бага насны хүүхдэд хүчилтөрөгчийг хэрхэн титрлэн өгөх вэ?
	1. Хүчилтөрөгчийг эхэнд нь аль болох хамгийн дээд хэмжээгээр өгөх
	2. Оксигемоглобины сатурацийг хангалттай хэмжээнд байлгах хүчилтөрөгчийн хамгийн бага өтгөрүүлэгийг титрлэн өгнө
	3. Артерийн цусны хийн шинжилгээгээр л гипокси илэрсэн тохиолдолд хүчилтөрөгч өгнө
	4. Хүчилтөрөгч нь гипоксийн улмаас амьсгал цочрох байдлыг багасгаж амьсгал зогсох эрсдэл үүсгэдэг тул хүчилтөрөгч өгөхөөс зайлсхийнэ
7. Та амьсгал зүрх зогссон 1 настай хүүхдэд сэхээн амьдруулах арга хэмжээ авахад оролцож байна. Баруун гарт тавьсан 24G уян зүү юм шахахад хэвийн ажиллаж байв. Та...
	1. 24G уян зүү хэтэрхий жижиг тул зүрхний сэхээн амьдруулалтын үед хэрэглэхгүй
	2. 24G уян зүүгээр эм хийхгүй зөвхөн давсны уусмал шахаж хийхэд хэрэглэнэ
	3. Судсанд том уян зүү тавьтал 24G уян зүүгээр давсны уусмал болон эмийн бодисоо хийнэ
	4. Бүх эмийг цагаан хоолойгоор хийн, 24G уян зүүгээр зөвхөн шингэн сэлбэнэ
8. Гүйлгэж сулбайж, цонхийсон 2 настай хүүхдэд амьсгал-47, амьсгалын булчин хүчлэхгүй, амьсгал дамжилт сайн, ЗЦ-160, систолын даралт 70 мммуб, пульс хүчдэл дүүрэлт сул, хялгасан судасны дүүрэх хугацаа 5 байв. Онош юу байж болох вэ?
	1. Амьсгалын дутагдал
	2. Зүрхний шок
	3. Гиповолемийн шок
	4. Дунд зэргийн шингэний дутагдал
9. Машины ослын үеээр та 6 настай явган зорчигч машинд мөргүүлэхийг харсан. Хүүхэд ухаангүй, амьсгал минутанд 12 удаа, амьсгал авалт саадтай, хурхирсан байдалтай байв. Хүүхдийн амьсгалын замыг чөлөөлөх тохиромжтой эхний арга юу вэ?
	1. Толгойг гэдийлгэн, эрүүг өргөсний дараа хүзүүг хөдөлгөөнгүй болгоно
	2. Хүүхдийг хажуугаар нь харуулан, сэрээх байрлалд хэвтүүлнэ
	3. Доод эрүү, хэл-доод эрүүг урагшлуулан, толгойг гэдийлгэн эрүү өргөн, дараа нь хүзүүг хөдөлгөөнгүй болгоно
	4. Эрүү өргөх болон хүзүүний хөдөлгөөнгүй байлгахыг зэрэг хийнэ
10. 3 настай хүү автын осолд орж, олон эрхтэний гэмтэл авсан. Хүүхэд ухаангүй, баруун талын хүүхэн хараа өргөссөн. Амьсгалын тоо 10, зүрхний цохилт 170, систолын даралт 60мммуб, хялгасан судасны дүүрэлт 5 секунд байв. Хүүхдэд үзүүлэх тусламжийн анхны алхам юу вэ?
	1. Энгийн маскаар 100%-ийн хүчилтөрөгч өгч, хүзүүний хөдөлгөөн хязгаарлаж, судсанд уян зүү тавин шингэн хийнэ
	2. Энгийн маскаар 100%-ийн хүчилтөрөгч өгч, бусад гэмтлийг олох зорилгоор толгойноос хөлийн хуруу хүртэл үзлэг хийн, эпинефрин судсаар шахуургаар систолын даралтыг доор хаяж 76 мммуб болтол титрлэн хийнэ
	3. Яаралтай цагаан хоолойд гуурс тавин, судсаар альбумин 40мл/кг-аар хийнэ
	4. Хүзүүний хөдөлгөөнийг хязгаарлахын зэрэгцээ амьсгалын замыг чөлөөтэй болгож, 100%-ийн хүчилтөрөгчтэй эерэг даралтаар амьсгал удирдан. Судсаар изотоник давсны уусмал 20 мл/кг тунгаар шууд шахна
11. Та эмнэлгийн коридорт дунд эргэм насны хүн гэнэт хана түшин унахыг харсан. Таньд туслах хүн байхгүй байв. Та юу хийх вэ?
	1. Ухаантай эсэхийг шалган, ухаангүй байвал яаралтай тусламж дуудан, эргэн өвчтөн дээр ирж амилуулах тусламж үзүүлнэ
	2. Яаралтай тусламж дуудан, өвчтөний дэргэд хүлээнэ.
	3. Өвчтөнийг сэрээх байрлалд хэвтүүлэн, яаралтай тусламжийн багийг багаж, тоног төхөөрөмжтэйгээ ирэхийг хүлээнэ
	4. 1 минут амилуулах тусламж үзүүлэн, дараа нь тусламж дуудахаар явна.
12. 30 минутын өмнө таньтай теннис тоглож байсан 52 настай эмэгтэй цээжээр дарж өвдөөд байна гэж зовуурилан, тэр нь улам нэмэгдэн, арагшаа нуруу руу өвдөн, дотор муухайран, толгой эргэх, хөлрөх шинж нэмэгдсэн. Өмнө нь зүрхээр өвдөж байгаагүй тул зүрхний шигдээс байх ёсгүй гэж тэр зүтгэж байв. Та юу хийх вэ?
	1. 1 ширхэг аспирин уулгаад, 1 цаг орчим хэвтүүлж амраана
	2. Хэвтүүлээд хувийн эмчийг нь дуудна
	3. Гадагш гарган, цэвэр агаар амьсгалуулна
	4. Хэвтүүлэх буюу суулгаад, яаралтай тусламж руу утасдана
13. Дараахаас аль нь тархинд цус харвах хамгийн эрсдэлт хүчин зүйл вэ?
	1. Цусны сахар их байх
	2. Цусны кали өндөр байх
	3. Цусны натри өндөр байх
	4. Цусны даралт өндөр байх (гипертензи)
14. Та мэс заслын дараах байдалд байгаа 60 настай өвчтөнг асарч байгаа. Өглөөгүүр тэр ухаантай, хэвийн яриа хөөрөөтэй байсан бол саяхнаас гэнэт нүүрний нэг тал сулран, ярихад хүндрэлтэй болж эхэлсэн. Юу тохиолдсон байж болох вэ?
	1. Таталт
	2. Зүрхний шигдээс
	3. Харвалт
	4. Диабетийн ком
15. Зүрхний шигдээс болж буй өвчтөнд амьд үлдэхэд нөлөөлж чадах хамгийн чухал арга хэмжээ аль нь вэ?
	1. Яаралтай тусламжийн баг тэр даруй ирж, амилуулах тусламжийг гүйцэтгэх
	2. Тэр даруй амилуулах тусламж үзүүлэн, хэдхэн минутын дотор дефибрилляц хийх (3-5 минутын дотор)
	3. Амилуулах тусламж үзүүлсэн үзүүлээгүй 10 минутанд амжиж дефибрилляц хийх
16. 68 настай өвчтөн өрөөндөө гэмтлийн шинжгүй, ухаан алдсан байв. Түүний амьсгалын замыг хэрхэн чөлөөлөх вэ?
	1. Хэвлийд шахалт хийн, амыг ухаж үзнэ
	2. Толгойг гэдийлгэн, эрүүг өргөнө
	3. Өвчтөн амьсгалж байвал нүүрний маск зүүнэ
	4. Эрүү өргөнө
17. Ухаангүй өвчтөнд амьсгал өгөхийн өмнө амьсгалаа шалгах ёстой. Үүний тулд өвчтөний ам хамраар агаар гарч байгаа эсэхийг чагнаж, мэдрэх хэрэгтэй. Өөр ямар зүйлийг анхаарах хэрэгтэй вэ?
	1. Өвчтөний ам руу харан, гадны биет байгаа эсэхийг шалгана
	2. Өвчтөний мөрнөөс барин сайтар сэгсэрнэ
	3. Өвчтөний хүүхэн харааг шалган, гэрлийн урвалтай эсэхийг мэднэ
	4. Өвчтөн амьсгалахад цээж өргөгдөж (бууж) байгаа эсэхийг харна
18. Чи өвчтөнд яаралтай тусламжийн баг иртэл хүчилтөрөгчгүйгээр маскаар амьсгал өгч байна. Хүчилтөрөгчгүй үед өвчтөний амьсгалыг маск хүүдийгээр өгөхөд дараахаас аль нь чухал вэ?
	1. Ам-амаар амьсгал өгч байх үеийнхтэй адил байхаар амьгалуулах агаарын эзэлхүүн ба үргэлжлэх хугацааг богиносгоно
	2. Ам-амаар амьсгал өгч байх үеийнхтэй адил эзэлхүүнээр (цээж хангалттай өргөгдөж байхаар) ба амьсгал өгөлтийг 2секунд орчим хугацаагаар хийнэ
	3. Агаарын эзэлхүүн ба амьсгал хийх хугацааг нэмэгдүүлнэ
	4. Цээж шахалтуудын хооронд 3 удаа амьсгал өгнө
19. 24 настай эмэгтэй нойрны эмийн тунг хэтрүүлж хэрэглэсэн. Одоо ухаангүй байгаа ба та тусламж үзүүлэхээр ирсэн. Түүний амыг нээж шалгах явцад та түүнийг цөөхөн, эрүүгээ татсан амьсгалтай байгааг мэдсэн. Та 2 амьсгал хийгээд (маск, хүүдийгээр) цус эргэлтийг, судасны цохилтын байдлыг шалгасан. Түүний судас түргэн, сул байв. Та юу хийх вэ?
	1. 5 секунд тутам 1 амьсгал өгнө (минутанд 10-12 амьсгал)
	2. Пульс сул байгаа тул цээж шахаж эхэлнэ
	3. Өвчтөнийг сэрээх байрлалд хэвтүүлнэ
	4. 1 минут зөвхөн цээж шахаж амилуулах тусламж үзүүлнэ
20. Насанд хүрсэн хүн хахахыг та харсан. Хэвлий шахах үед өвчтөн ухаангүй болсон. Та юу хийх вэ?
	1. Өвчтөнийг эргүүлэн, далны хооронд 5 удаа цохино
	2. Өвчтөнийг хэвтүүлэн, амьсгалын замыг чөлөөлөн, ам-амаар хурдан, хүчтэй амьсгал хийнэ
	3. Өвчтөнийг хэвтүүлэн, 5 удаа хэвлийн шахалт хийн, амьсгал өгөн, дахин хавлий шахан, амьсгал хийнэ
	4. Өвчтөнийг хэвтүүлэн, амьсгалын замыг хэл, эрүү өргөх аргаар чөлөөлөн, хуруугаар ам ухан амьсгалын замыг чөлөөлж, амьсгал шалгана. Хэрэв өвчтөн хангалттай амьсгалж чадахгүй бол амьсгал хийнэ